Държавен вестник, бр. 63, 2006 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  63
(2) Други радио- и телевизионни оператори,
включително кабелните телевизии, могат да
предоставят време за предизборна кампания на
партиите, коалициите на политически партии,
инициативните комитети и кандидатите при
едни и същи условия и цени, обявени предвари-
телно. Заплащането на излъчванията се извърш-
ва предварително.
(3) Собствениците на радио- и телевизион-
ните оператори обявяват предварително пис-
мено условията и реда за предоставяне на вре-
ме за отразяване на предизборната кампания и
цените, по които се заплащат излъчванията.
(4) Условията по ал. 3 се предоставят на
Централната избирателна комисия от радио-
и телевизионните оператори с национален об-
хват и на съответните районни избирателни
комисии за радио- и телевизионните операто-
ри с регионален и местен обхват не по-късно
от 10 дни преди началото на предизборната
кампания.
(5) Когато е излъчено предаване, накърня-
ващо правата и доброто име на кандидат, той
има право на отговор при условията на чл. 18 от
Закона за радиото и телевизията. Искането може
да се направи в срок от 24 часа от излъчване на
предаването. Излъчването на отговора не се
заплаща.
(6) Общите правила за предизборната кам-
пания, включително тези за електронните ме-
дии, се прилагат и за всички интернет сайтове.”
§ 21. В чл. 11д, ал. 1 и 2 след думата “канди-
дати” се добавя “политическите партии, коали-
циите на политически партии или инициатив-
ните комитети, които са ги издигнали—чрез
лицата, които ги представляват”.
§ 22. Преди чл. 15 се създава глава шеста
“Обявяване на изборните резултати”.
§ 23. След чл. 18 се създава глава седма “Ад-
министративнонаказателни разпоредби”.
§ 24. В чл. 18а:
1. Досегашният текст става ал. 1 и в нея ду-
мите “от 500 до 30 000” се заменят с “до 5000”.
2. Създават се ал. 2 и 3:
“(2) Когато нарушението по ал. 1 е извърше-
но от длъжностно лице, се налага глоба в раз-
мер от 500 до 10 000 лв.
(3) Когато нарушението по ал. 1 е извърше-
но от юридическо лице или едноличен търго-
вец, се налага имуществена санкция в размер от
500 до 10 000 лв.”
§ 25. Създава се нов чл. 18б:
“Чл. 18б. Който получи от другиго имотна
облага с цел да упражни правото си на глас в
полза на определен кандидат, се наказва с гло-
ба до 300 лв.”
§ 26. Създава се нов чл. 18в:
“Чл. 18в. Който изнесе или държи извън
избирателната секция изборни книжа, бюлети-
ни или печати на избирателни комисии, се на-
казва с глоба от 300 до 1000 лв.”
§ 27. Досегашните чл. 18б и 18в стават съот-
ветно чл. 18г и 18д.
§ 28. Параграф 1б от допълнителните разпо-
редби се отменя.
Преходни и заключителни разпоредби
§ 29. В Закона за избиране на народни пред-
ставители (обн., ДВ, бр. 37 от 2001 г., бр. 44 от
2001 г.—Решение № 8 на Конституционния съд
от 2001 г.; изм., бр. 45 от 2002 г., бр. 28, 32 и 38
от 2005 г., бр. 24 и 30 от 2006 г.) се правят след-
ните изменения и допълнения:
1. В чл. 24, ал. 1 т. 5 се изменя така:
“5. следи за своевременното и правилното
образуване на избирателните секции;”.
2. В чл. 27:
а) в ал. 3 думите “заявеният от него настоящ
адрес, когато той не съвпада с постоянния ад-
рес” се заменят с “настоящият адрес, когато
избирателят е направил искане по чл. 36, ал. 7”;
б) в ал. 5 думите “в списъка се вписва и
предишното наименование или номерация” се
заменят с “общината изготвя списък на про-
мените, който се предоставя на секционните
комисии”.
3. В чл. 28 ал. 3 се изменя така:
“(3) Главна дирекция “Изпълнение на нака-
занията” към Министерството на правосъдие-
то предоставя на Главна дирекция “Граждан-
ска регистрация и административно обслужва-
не” към Министерството на регионалното раз-
витие и благоустройството данни за лицата,
изтърпяващи наказание лишаване от свобода
за автоматизираното им заличаване от избира-
телните списъци. Информацията се предоставя
45 дни преди отпечатване на списъците за обя-
вяване и 15 дни преди изборния ден.”
4. В чл. 30:
а) алинея 3 се отменя;
б) алинея 4 се изменя така:
“(4) Министерството на отбраната изпраща
на Главна дирекция “Гражданска регистрация
и административно обслужване” към Минис-
терството на регионалното развитие и благоуст-
ройството данни за наборните военнослужещи
за автоматизирано изключване от избирател-
ните списъци по постоянен адрес.”
5. В чл. 31 ал. 3 се изменя така:
“(3) Когато във военното поделение след
изпращане на списъка по чл. 30, ал. 2, но преди
предаване на списъците на секционните изби-